
UGOVOR  O JAVNOJ NABAVCI ROBA PUTEM OTVORENOG POSTUPKA  BROJ: ____________.

Zaključen dana:___________.godine u Zenici 

Ugovorne strane: 

               1.Javna ustanova Univerzitet u Zenici, Zenica, Fakultetska broj 3.,koju zastupa: 
                 Rektor Univerziteta, Prof.dr.sc. Dževad Zečić (u daljem tekstu:Kupac ) 
                 (ID broj 4218353660004, PDV broj 218353660004) i
               
               2. _______________________________________ 
                   koga zastupa: ________________ (u daljem  tekstu:Prodavac)                                     
                   
			

Predmet ugovora: Nabavka Namještaja za kancelarije i učionice   
        
Član 1.
               Predmet ovog Ugovora je nabavka namještaja za kancelarije i učionice prema uslovima iz Tenderske dokumentacije.
              U skladu sa članom članom 72. Zakona o javnim nabavkama (“Službeni glasnik BiH”, broj: 39/14), a nakon provedenog Otvorenog postupka za javnu nabavku pod brojem: 01-14-35-2149/16-3 putem Obavještenja o javnoj nabavci objavljenog na portalu javnih nabavki i “Službenom glasniku BiH”, Odluke o rezultatima okončanog postupka javne nabavke i izboru najpovljnijeg ponuđača broj:01-14-35-_____ od ________godine, Okvirnog sporazuma o nabavkama broj: 01-14-35-________ od _______.godine, Ponuda Prodavca je ocjenjena kao najpovoljnija i ista čini sastavni dio ovog Ugovora.  

OBIM POSLA 
Član 2.
               Namještaj za kancelarije i učionice iz člana 1. ovog Ugovora Prodavac će isporučivati prema orijentacionim količinama iz Specifikacije namještaja za kancelarije i učionice sadržane u Tenderskoj dokumentaciji u mjestu Kupca tj. Zenica, Fakultetska broj 3., sukcesivno prema zahtjevima i narudžbi Kupca i na adrese organizacionih jedinica Univerziteta u Zenici. 

CIJENA I NAČIN PLAĆANJA

Član 3.
               Kancelarijski materijal iz člana 1. ovog Ugovora Prodavac će isporučivati Kupcu  prema cijenama iz Ponude, do ukupno ugovorenog iznosa 20.000,00 KM (slovima: dvadesethiljada i 00/100KM) sa uključenim PDV-om, do kraja 2016. godine. 

Član 4.
              Plaćanje isporučenog namještaja izvršiće se na osnovu ispostavljenih faktura Prodavca u krajnjem roku iz ponude Prodavca, na transakcijski račun Prodavca broj _________________

OBAVEZE PRODAVCA
 
Član 5.
	  Prodavac se obavezuje da će namještaj iz člana 1. ovog Ugovora  isporučivati  u svemu prema zahtjevima Kupca, na osnovu prethodno ispostavljene narudžbenice Kupca. 
Za isporučeni namještaj obezbjediti obrazac otpremnice ili zapisnik o isporučenom namještaju i insistirati na potpisivanju iste od strane ovlaštenog uposlenika Univerziteta u Zenici a isti dokument biće sastavni dio ispostavljene fakture. Troškove reklamacije po isporučenom namještaju, kada je do reklamacije na isporučeni namještaj došlo greškom Prodavca, snosi Prodavac.

Član 6.
           Prodavac obezbjeđuje garanciju za isporučeni namještaj, propisanu od strane proizvođača, te postupanje po reklamaciji na garanciju u skladu sa posebnim dogovorom Kupca i Prodavca. Prodavac je dužan  isporučenu robu koja ima oštećenja ili vidljive nedostake, zamjeniti ispravnom  u roku od tri dana po prijemu obavijesti od strane Kupca. 

Član 7.
           Iz garantnih uslova izuzeta su oštećenja i nedostaci  koji su uzrokovani krivicom Naručioca, nestručnim rukovanjem, ili višom silom. 

Član 8.
               Troškove koji prethode isporuci namještaja, kao i troškove same isporuke namještaja snosi Prodavac, a sve ostale troškove nakon isporuke i raspoređivanja po organizacionim jedinicama Univerziteta, tj. nakon stavljanja u upotrebu namještaja snosi Kupac. 

Član 9.
               Ugovorne strane su saglasne da je Prodavac izvršio svoju obavezu kada namještaj za kancelarije i učionice koji je predmet ovog Ugovora, isporuči Kupcu u skladu sa članom 2. ovog Ugovora. 


OBAVEZE KUPCA

						     Član 10. 
              Kupac se obavezuje da će namještaj za kancelarije i učionice iz člana 1. ovog Ugovora koji bude predmet sukcesivnog isporučivanja, poručiti na osnovu uredno ispostavljene narudžbenice Kupca, i za isporučeni namještaj od strane Prodavca obezbjediti sredstva i ista redovno uplaćivati na osnovu ispostavljene fakture Prodavca, u roku iz Ponude Prodavca.
Kupac se obavezuje snositi troškove reklamacije namještaja, kada je do greške u namještaju došlo zbog propusta Kupca. 

Član 11.
              Ukoliko se nakon prijema namještaja i stavljanja u upotrebu istog od strane Kupca, pokaže da zaprimljeni namještaj ima neki nedostatak koji se nije mogao otkriti prilikom preuzimanja istiog, odnosno ima skriveni nedostatak, Kupac je dužan o tom nedostatku odmah obavjestiti  Prodavca.  

ROKOVI IZVRŠENJA    

Član 12.
	  Rokovi za isporučivanje namještaja dati su u Ponudi Prodavca i isti se primjenjuju, osim u slučajevima posebno postignutog  dogovora između Kupca i Prodavca.
		U slučaju kašnjenja u isporuci roba, do kojeg je došlo krivicom Prodavca, isti će platiti ugovornu kaznu u skladu sa Zakonom o obligacionim odnosima u iznosu od 1% naručene robe, za svaki dan kašnjenja do urednog ispunjenja, s tim da ukupan iznos ugovorene kazne ne može prijeći 10% od ukupno ugovorene vrijednosti robe koja je predmet narudžbe. Prodavac je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od Kupca.
Kupac neće naplatiti ugovorenu kaznu ukoliko je do kašnjenja došlo usljed više sile. Pod višom silom se podrazumjeva slučaj kada ispunjenje obaveze postane nemoguće zbog vanrednih vanjskih događaja na koje Prodavac nije mogao uticati niti ih predvidjeti.

OSTALE ODREDBE

Član 13.
              Odredbe ovog Ugovora ne mogu se mijenjati nakon njegovog zaključenja bez saglasnosti ugovornih strana. 

Član 14.
             Za sve odnose i institute koji nisu utvrđeni ovim Ugovorom a proisteknu iz njegove primjene koristiće se odgovarajuće odredbe Zakona o obligacionim odnosima.

Član 15.
             Ovaj Ugovor se zaključuje na period od dana pravosnažnosti okončanja otvorenog postupka nabavke do 31.12.2016. godine sa uslovima i rokovima iz Obavještenja o javnoj nabavci i Tenderske dokumentacije. 

Član 16.
U smislu odredbe stava 6. člana 72. Zakona o javnim nabavkama Bosne i Hercegovine (“Službeni glasnik BiH”, broj: 39/14), dobavljač nema pravo da zapošljava, u svrhu izvršavanja ovog Ugovora, fizička i pravna lica koja su učestvovala u pripremi tenderske dokumentacije, ili su bili u svojstvu člana ili stručnog lica koja su bila angažovana prilikom dodjele Ugovora.

Član 17.
             Sve sporove koji eventualno nastanu po ovom Ugovoru, ugovorne strane će rješavat sporazumno, a ako u tome ne uspiju, sporove će rješavati Općinski sud u Zenici. 

Član 18.
             Ovaj ugovor sačinjen je u šest (6) istovjetnih primjerka, od kojih po tri (3) zadržava svaka ugovorna strana.

              PRODAVAC:                                                                              KUPAC: 
 								“JU Univerzitet u Zenici” 
                                                                                      	   Rektor Univerziteta 
             
                                                               			Prof.dr.sc. Dževad Zečić 
          
								        Broj: 01-14-35-_______
                                                                                                      Zenica, _____________godine. 

